section_heading: Povijest
paragraph_text: Između 1650. i 1950. stanovništvo Europe popelo se od nešto iznad 100 000 000 na gotovo 600 000 000, šesterostruko. Godine 1650. populacija Afrike je vjerojatno bila brojčano ista kao populacija Europe, međutim, afrička populacija se samo udvostručila, od 100 000 000 na 198 000 000 godine 1950. Taj relativno sporiji rast odražava sporije uvođenje američkih prehrambenih usjeva, kao i zbog depopulacije prouzročene trgovinom robljem i dekolonizacijom. Azijska populacija nije se tako brzo povećala poput europske, ali je rasla brže od afričke. Azija je u ista tri stoljeća otišla s 327 000 000 na 1 300 000 000. Sve u svemu, Stari svijet Europe, Azije i Afrike povećao je svoje stanovništvo s otprilike 500 000 000 ljudi na preko 2 000 000 000. Dodatno tome, deseci milijuna ljudi napustili su Aziju, Afriku i Europu kako bi živjeli u Americi kao kolonisti ili robovi.